**СЪОБЩЕНИЕ ЗА ЛИЦА, ИЗВЪРШВАЩИ ХОТЕЛИЕРСКА ДЕЙНОСТ – ЕСТИ (ЕДИННА СИСТЕМА ЗА ТУРИСТИЧЕСКА ИНФОРМАЦИЯ)**

Уважаеми хотелиери,

Всяко лице, извършващо хотелиерство, е длъжно да направи свой профил и да води регистър за настанените туристи в Единната система за туристическа информация (ЕСТИ), разработена и внедрена от Министерството на туризма.

Към настоящия момент функционира и лицата извършващи дейност в местата за настаняване имат възможност за регистрация в тестова среда на ЕСТИ – <https://estitest.tourism.government.bg>. Силно препоръчително е да преминете през периода на запознаване и изработване на функционалностите на системата. Тестовата среда не се различава от реалната и осигурява достъп до целия набор от функционалности, но без риск от нежелани последствия от подаване на грешни данни или неправилна работа със системата. Подадените в тестовата среда данни не ангажират по никакъв начин хотелиерите, в смисъл, че те не се считат за валидни по отношение изпълнението на изискванията на Закона за туризма, и всеки хотелиер е длъжен да подава съответната информация по установения до сега начин, до момента, в който прецени, че е придобил нужните познания и премине към подаване на данни към реалната система - https://esti.tourism.government.bg.

Адресите на реалната и тестовата версия, както и видео инструкции са публикувани на сайта на Министерство на туризма, е секция ЕСТИ (в дясно при зареждане на първоначалния екран).

Крайният срок за регистрация на профил на лица, извършващи дейност в обекта (ЛИДО, хотелиер) в ЕСТИ, е **до 30 септември 2019 година**. Считано от 01.10.2019 година всички хотелиери, включително и физически лица, трябва да подават информация към ЕСТИ съгласно изискванията на чл. 116, ал.5 от Закона за туризма.